=== ''[[På den yderste ø]]'' ===
Bind 1, ''På den yderste ø'', åbner fortællingen om den unge mand Odd, der stræber efter at blive kriger, men det er en vanskelig vej, han har valgt. Kun frie mænds sønner kan blive prøvet til kongens hird, og Odd er træl. Han ved ikke, hvor han stammer fra, kun at han er skyllet op på Fladhavets yderste ø som lille. Hans barndom har været hård og nådesløs, for hans ejer, den onde troldkvinde, Gydjen, har gjort, hvad hun kunne for at knække ham. Men Odds vrede gør ham til en farlig mand, og da hun vil slå ham ihjel og ofre ham til havgudinden, kæmper han imod og slår hende ned. Han er nødt til at flygte ud i Rørskoven til de fredløse, og her lærer han at slås for sit liv. Han bliver en trussel for dem, der sidder på magten, og kun med stort held lykkes det ham at overleve det baghold, de udsætter ham for. Næsten livløs bliver han fundet af den gamle jæger,Hauk, der er vant til at arbejde med rovfugle og håndsky hunde. Igennem ham lærer Odd langsomt at styre sin vrede og i stedet samle sin kraft om sit mål: at blive kriger.<ref>{{Cite web |url=http://www.josefineottesen.dk/arkiv/Josefines%20skanninger/20011229_Politiken_Anmeldelse_KrigerenBind1_PaaDenYdersteOe.jpg |title=Anmeldelse af På den yderste Ø |access-date=28. april 2013 |archive-date= 1. december 2017 |archive-url=https://web.archive.org/web/20171201035910/http://www.josefineottesen.dk/arkiv/Josefines%20skanninger/20011229_Politiken_Anmeldelse_KrigerenBind1_PaaDenYdersteOe.jpg |url-status=dead }}</ref><br />
Litteratur